جمهور باشقانی رجب طیب اردوغانین دعوتیله تورکیه‌ده سفرده اولان پاکیستانین باش ناظیری عمران خان کونیا شهرینده مولانه موزه سینی گزدی.
کونیا هاوا لیمانیندا ویلایتین والیسی جونییت اورهان توپراک و نماینده هئیتی طرفیندن قارشی‌لانان عمران خان اونو همراه لیق ائدن هئیتله مولانه موزه سینی گزدی و رسمی‌لردن معلومات آلدی.
پاکیستانین باش ناظیری ژورنالیست‌لرین سوال‌لارینا جاوابن دئدی: "صوفی‌لیگی تعقیب ائدن هر کس کیمی من ده حضرتی مولانه‌نین کیتاب‌لارینی، اثرلرینی اوخودوم. پاکیستانین ایدئولوژی آتاسی اولان محمد اقبالین ایدئولوژی آتاسی مولانه جلال الدین رومی-نی نه قدر چوخ سئودیگینی بیلیرسینیز. بو ساحه‌ده متخصص دئییلم، اما کیتاب‌لارینی کیفایت قدر اوخودوم. مولانه صوفی لیگین ان بؤیوک نماینده‌سی‌دیر".
پاکیستانین باش ناظیری عمران خانا مولانه‌نین اثری دیوان کبیر و تابلو هدیه ائدیلدی.
